ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഐഐടി -2020 ആഗോള ഉച്ചകോടിയില് പ്രധാനമന്ത്രിയുടെ മുഖ്യപ്രഭാഷണം നടത്തി
പാന് ഐഐടി യുഎസ്എ സംഘടിപ്പിച്ച ഐഐടി -2020 ആഗോള ഉച്ചകോടിയില് പ്രധാനമന്ത്രി ശ്രീ നരേന്ദ്ര മോദി മുഖ്യപ്രഭാഷണം നടത്തി.
'പരിഷ്കരണം, പ്രകടനം, പരിവര്ത്തനം' എന്ന തത്വത്തില് സര്ക്കാര് പൂര്ണമായും പ്രതിജ്ഞാബദ്ധമാണെന്ന് പ്രധാനമന്ത്രി പറഞ്ഞു. പരിഷ്കാരങ്ങളുടെ പരിധിയില് നിന്ന് ഒരു മേഖലയെയും മാറ്റി നിര്ത്തുന്നില്ല. 44 കേന്ദ്ര തൊഴില് നിയമങ്ങള് വെറും 4 കോഡുകളായി ചുരുക്കിയത്, ലോകത്തിലെ ഏറ്റവും കുറഞ്ഞ കോര്പ്പറേറ്റ് നികുതി നിരക്ക്, കയറ്റുമതി വര്ദ്ധിപ്പിക്കുന്നതിന് പത്ത് പ്രധാന മേഖലകളിലെ പ്രൊഡക്ഷന് ലിങ്ക്ഡ് ഇന്സെന്റീവ് സ്കീം എന്നിങ്ങനെ കയറ്റുമതിയും ഉല്പ്പാദനവും വര്ധിപ്പിക്കുന്നതിനു വിവിധ മേഖലകളില് സര്ക്കാര് കൊണ്ടുവന്ന നിരവധി പരിഷ്കരണങ്ങള് അദ്ദേഹം ചൂണ്ടിക്കാട്ടി.
കൊവിഡ് 19 ന്റെ ഈ പരീക്ഷണ സമയങ്ങളില് പോലും ഇന്ത്യക്ക് റെക്കോര്ഡ് നിക്ഷേപം ലഭിച്ചിട്ടുണ്ടെന്നും ഈ നിക്ഷേപത്തിന്റെ ഭൂരിഭാഗവും ടെക് മേഖലയിലാണെന്നും അദ്ദേഹം എടുത്തുപറഞ്ഞു.
ആത്മനിര്ഭര് ഭാരതവും സ്വാശ്രിത ഇന്ത്യയും ആകാനുള്ള ആഗ്രഹത്തിന് ആക്കം കൂട്ടാന് പാന് ഐഐടി പ്രസ്ഥാനത്തിന്റെ കൂട്ടായ ശക്തിക്ക് കഴിയുമെന്ന് പ്രധാനമന്ത്രി പറഞ്ഞു.
ഇന്ത്യയുടെ കാഴ്ചപ്പാടുകളെ ശരിയായ മനോഭാവത്തില് ലോകം മനസ്സിലാക്കുന്നുവെന്ന് ഉറപ്പുവരുത്തുന്നതില് നിര്ണായക പങ്കുവഹിക്കുന്ന പ്രവാസി ഇന്ത്യക്കാര് ഇന്ത്യയുടെ ബ്രാന്ഡ് അംബാസഡര്മാരാണെന്ന് അദ്ദേഹം പറഞ്ഞു. 2022ല് സ്വാതന്ത്ര്യത്തിന്റെ 75-ാം വാര്ഷികം ആഘോഷിക്കുന്നതിനേക്കുറിച്ച് സംസാരിച്ച ശ്രീ മോദി, 'ഇന്ത്യയ്ക്കു തിരിച്ചുനല്കുക' എന്നതിന് ഉയര്ന്ന മാനദണ്ഡം സ്ഥാപിക്കാന് പാന് ഐഐടി പ്രസ്ഥാനത്തെ പ്രേരിപ്പിച്ചു. 75 വര്ഷത്തെ സ്വാതന്ത്ര്യത്തെ നമുക്ക് എങ്ങനെ അടയാളപ്പെടുത്താമെന്നതിനെക്കുറിച്ചുള്ള ആശയങ്ങളും വിവരങ്ങളും പങ്കുവെക്കാന് അദ്ദേഹം ആവശ്യപ്പെട്ടു.
അടുത്ത കാലത്തായി ഇന്ത്യയില് ഹാക്കത്തോണുകളുടെ ഒരു സംസ്കാരം വികസിച്ചുകൊണ്ടിരിക്കുകയാണെന്നും ഈ ഹാക്കത്തോണുകളില് ദേശീയ, ആഗോള പ്രശ്നങ്ങള്ക്ക് യുവമനസ്സുകള് മികച്ച പരിഹാരങ്ങള് നല്കുന്നുണ്ടെന്നും പ്രധാനമന്ത്രി പറഞ്ഞു. ദക്ഷിണ കിഴക്കന് ഏഷ്യയിലെയും യൂറോപ്പിലെയും നിരവധി രാജ്യങ്ങളുമായി ചേര്ന്നു സര്ക്കാര് പ്രവര്ത്തിക്കുന്നു, ഞങ്ങളുടെ യുവാക്കള്ക്ക് അവരുടെ കഴിവുകള് പ്രദര്ശിപ്പിക്കുന്നതിനും ആഗോളതലത്തില് മികച്ച സമ്പ്രദായങ്ങളില് നിന്ന് പഠിക്കുന്നതിനുമുള്ള അന്താരാഷ്ട്ര വേദി ലഭിക്കുന്നുണ്ടെന്ന് ഉറപ്പുവരുത്താന്.
ശാസ്ത്ര, നവീകരണ മേഖലകളിലെ മികച്ച നിലവാരമുള്ള പ്രതിഭകളെ ഒരുമിച്ച് കൊണ്ടുവന്ന വൈഭവ് ഉച്ചകോടിക്ക് ഇന്ത്യ ആതിഥേയത്വം വഹിച്ചു.
സമഗ്ര മാറ്റത്തിന് ഇന്ത്യ സാക്ഷ്യം വഹിക്കുകയാണെന്നും പ്രധാനമന്ത്രി പറഞ്ഞു.
ഐഐടികള് എയ്റോ-സ്പേസ് എഞ്ചിനീയര്മാരെ ഉല്പ്പാദിപ്പിക്കുമ്പോള്, അവരെ നിയമിക്കാന് ശക്തമായ ആഭ്യന്തര വ്യാവസായിക ആവാസവ്യവസ്ഥ ഉണ്ടായിരുന്നില്ലെന്നും അദ്ദേഹം പറഞ്ഞു. ഇന്ന്, ബഹിരാകാശ മേഖലയിലെ ചരിത്രപരമായ പരിഷ്കാരങ്ങളോടെ, മാനവികതയ്ക്ക് മുമ്പുള്ള അവസാന അതിര്ത്തി ഇന്ത്യന് പ്രതിഭകള്ക്ക് വഴിതുറന്നു. അതുകൊണ്ടാണ് ഇന്ത്യയില് എല്ലാ ദിവസവും പുതിയ ബഹിരാകാശ സാങ്കേതിക സ്റ്റാര്ട്ടപ്പുകള് വരുന്നത്.
വ്യാവസായികം, അക്കാദമികം, കല, സര്ക്കാരുകള് എന്നിവിടങ്ങളിലായി വ്യാപിച്ചുകിടക്കുന്ന ഐഐടി പൂര്വ്വ വിദ്യാര്ത്ഥികള് ആഗോളതലത്തില് നേതൃത്വ സ്ഥാനങ്ങളിലാണ്. അതിനാല് ഉയര്ന്നുവരുന്ന നവലോക ടെക് ക്രമത്തില് ഉയര്ന്നു വരുന്ന പ്രശ്നങ്ങളില് സംവാദങ്ങളും വിശലകനങ്ങളും സംഭാവനകളും നല്കാനും അദ്ദേഹം പൂര്വ്വ വിദ്യാര്ത്ഥികളോട് അഭ്യര്ത്ഥിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി അന്താരാഷ്ട്ര ടെലികമ്മ്യൂണിക്കേഷൻ യൂണിയൻ സെക്രട്ടറി ജനറൽ ഡോറിൻ ബോഗ്ദാൻ-മാർട്ടിനുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി അന്താരാഷ്ട്ര ടെലികമ്മ്യൂണിക്കേഷൻ യൂണിയൻ സെക്രട്ടറി ജനറൽ ഡോറിൻ ബോഗ്ദാൻ-മാർട്ടിനുമായി കൂടിക്കാഴ്ച നടത്തി. മികച്ചതും സുസ്ഥിരവുമായ ഒരു ഭൂമിയ്ക്കായി ഡിജിറ്റൽ സാങ്കേതികവിദ്യ പ്രയോജനപ്പെടുത്തുന്നതിനെ കുറിച്ച് ഇരുവരും വിപുലമായ ചർച്ചകൾ നടത്തി.
ഡോറിൻ ബോഗ്ദാൻ-മാർട്ടിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
അന്താരാഷ്ട്ര ടെലികമ്മ്യൂണിക്കേഷൻ യൂണിയൻ സെക്രട്ടറി ജനറൽ ഡോറിൻ ബോഗ്ദാൻ-മാർട്ടിനെ കണ്ടുമുട്ടിയതിൽ സന്തോഷം. മികച്ചതും സുസ്ഥിരവുമായ ഒരു ഭൂമിയ്ക്കായി ഡിജിറ്റൽ സാങ്കേതികവിദ്യ പ്രയോജനപ്പെടുത്തുന്നതിനെക്കുറിച്ച് ഞങ്ങൾ വിപുലമായ ചർച്ചകൾ നടത്തി. "
Glad to have met @ITUSecGen Doreen Bogdan-Martin. We had extensive discussions on leveraging digital technology for a better and sustainable planet. https://t.co/3WH5tlogYw
— Narendra Modi  March 24, 2023
പ്രധാനമന്ത്രിയുടെ ഓഫീസ്
പിടിഐയുമായുള്ള പ്രധാനമന്ത്രിയുടെ അഭിമുഖം
പ്രധാനമന്ത്രി ശ്രീ നരേന്ദ്ര മോദിയുമായി വാർത്താ ഏജൻസിയായ പിടിഐ അഭിമുഖം നടത്തി.
എക്സിന്റെ പോസ്റ്റിലൂടെയാണ് അഭിമുഖത്തിന്റെ പകർപ്പ് പ്രധാനമന്ത്രി പങ്കുവെച്ചത്.
എക്സിൽ പ്രധാനമന്ത്രി പോസ്റ്റ് ചെയ്തു.
പി ടി ഐ യു മായുള്ള എന്റെ അഭിമുഖം ഇതാ. വൈവിധ്യമാർന്ന വിഷയങ്ങളിൽ ഞാൻ എന്റെ ചിന്തകൾ പങ്കിടുന്നു, പ്രത്യേകിച്ച് ഇന്ത്യയുടെ G20 അധ്യക്ഷത , ഗ്ലോബൽ സൗത്തിന് ശബ്ദം നൽകാനുള്ള ഞങ്ങളുടെ ശ്രമങ്ങൾ, മനുഷ്യ കേന്ദ്രീകൃത വികസനത്തിന് ഊന്നൽ തുടങ്ങിയവയും അതിലേറെയും. https://www.ptinews.com/news/big-story/transcript-of-pti-s-exclusive-interview-with-prime-minister-narendra-modi/642493.html"
Here is my interview with @PTI_News in which I share my thoughts on a wide range of issues, notably India’s G20 Presidency, our efforts to give voice to the Global South, the emphasis on human centric development and more. https://t.co/gZhDJGz5sU
— Narendra Modi  September 3, 2023
പ്രധാനമന്ത്രിയുടെ ഓഫീസ്
പ്രധാനമന്ത്രി ഓണനാളിൽ കേരളത്തിലെ ജനങ്ങളോട് ഐക്യദാര്ഢ്യം പ്രകടിപ്പിച്ചു
പ്രധാനമന്ത്രി ശ്രീ. നരേന്ദ്ര മോദി ഓണത്തിന്റെ മംഗളകരമായ വേളയിൽ കേരളത്തിലെ ജനങ്ങളോട് ഐക്യദാര്ഢ്യം പ്രകടിപ്പിച്ചു.
" കഴിഞ്ഞ ഏതാനും ദിവസങ്ങളായി അനുഭവിച്ചു കൊണ്ടിരിക്കുന്ന കഷ്ടതകളെ അതിജീവിക്കാൻ കേരളത്തിലെ ജനങ്ങൾക്ക് ഓണം കൂടുതൽ കരുത്തേകട്ടെ. രാജ്യം മുഴുവനും കേരളത്തോട് തോളോട് തോൾ ചേർന്ന് നിന്ന് ജനങ്ങളുടെ സന്തോഷത്തിനും അഭിവൃദ്ധിക്കുമായി പ്രാർത്ഥിക്കുന്നു ", പ്രധാനമന്ത്രി പറഞ്ഞു.
(Visitor Counter : 76
PIB Headquarters
ഇഗ്നോ പ്രവേശനം : വെള്ളിയാഴ്ച വരെ അപേക്ഷ സമര്പ്പിക്കാം
ഇന്ദിരാഗാന്ധി നാഷണല്ഓപ്പണ് യൂണിവേഴ്സിറ്റിയുടെ 2017 ജൂലൈഅക്കാഡമിക്സെഷനിലേക്ക്സര്ട്ടിഫിക്കറ്റ്പ്രോഗ്രാമുകള്ഒഴികെമറ്റെല്ലാ പ്രോഗ്രാമ്മുകളിലേക്കുമുള്ള അപേക്ഷകള് സമര്പ്പിക്കുവാനുള്ളതീയതി 2017 ആഗസ്റ്റ്മാസം 18 വരെ നീട്ടി.
റൂറല്ഡെവലപ്മെന്റ്, കമ്പ്യൂട്ടര് അപ്ലിക്കേഷന്, ടൂറിസംസ്റ്റഡീസ്, ഇംഗ്ലീഷ്, ഹിന്ദി, ഫിലോസഫി, ഗാന്ധി ആന്ഡ് പീസ്സ്റ്റഡീസ്, എഡ്യൂക്കേഷന്, പബ്ലിക്അഡ്മിനിസ്ട്രേഷന്, എക്കണോമിക്സ്, ഹിസ്റ്ററി, പൊളിറ്റിക്കല് സയന്സ്, സോഷ്യോളജി, സൈക്കോളജി, അഡള്ട്ട് എഡ്യൂക്കേഷന്, എക്സ്റ്റന്ഷന് ആന്ഡ് ഡെവലപ്മെന്റ് സ്റ്റഡീസ്, ജെന്ഡര് ആന്ഡ് ഡെവലപ്മെന്റ് സ്റ്റഡീസ്, ഡിസ്റ്റന്സ് എഡ്യൂക്കേഷന്, ആന്ത്രപ്പോളജി, കോമേഴ്സ്, സോഷ്യല്വര്ക്ക്, ഡയറ്റെറ്റിക്സ് ആന്ഡ് ഫുഡ്സര്വീസ്മാനേജ്മെന്റ്, കൗണ്സെല്ലിങ് ആന്ഡ് ഫാമിലിതെറാപ്പി, ലൈബ്രറി ആന്ഡ് ഇന്ഫര്മേഷന് സയന്സ് തുടങ്ങിവിവിധ വിഷയങ്ങളില് ബിരുദ, ബിരുദാനന്തര, പി ജി ഡിപ്ലോമ, ഡിപ്ലോമ, സര്ട്ടിഫിക്കറ്റ് പ്രോഗ്രാമുകള്, കൂടാതെ പി ജിസര്ട്ടിഫിക്കറ്റ്, സര്ട്ടിഫിക്കറ്റ്, അപ്രീസിയേഷന് കോഴ്സുകള്ഏന്നിവയുംഇഗ്നോ നല്കുന്നുണ്ട്.
പ്രവേശന പരീക്ഷയുടെഅടിസ്ഥാനത്തില്അല്ലാതെ നടത്തപ്പെടുന്ന പ്രോഗ്രാമുകള്ക്കെല്ലാം ഓണ്ലൈന് മുഖേനയാണ് അപേക്ഷ സമര്പ്പിക്കേണ്ടത്. അപേക്ഷകള് സമര്പ്പിക്കാന് www.onlineadmission.ignou.ac.inസന്ദര്ശിക്കുക.
വിശദവിവരങ്ങള്ക്കായി ഇഗ്നോ മേഖലാകേന്ദ്രം, രാജധാനി ബില്ഡിംഗ്, കിള്ളിപ്പാലം, കരമന പി.ഒ തിരുവനന്തപുരം - 695002 എന്ന വിലാസത്തില് ബന്ധപ്പെടുക. ഫോണ്: 0471 - 2344113 / 2344120.
(Visitor Counter : 31
പ്രധാനമന്ത്രിയുടെ ഓഫീസ്
പരീക്ഷാ പേ ചർച്ചയ്ക്കായുള്ള ആവേശത്തെ പ്രധാനമന്ത്രി അഭിനന്ദിച്ചു
ഈ വർഷത്തെ പരീക്ഷാ പേ ചർച്ചയിൽ തങ്ങളുടെ വിലപ്പെട്ട ഉൾക്കാഴ്ചകൾ പങ്കുവെച്ച ലക്ഷക്കണക്കിന് ആളുകളുടെ ആവേശത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പരീക്ഷാ പേ ചർച്ചയിൽ സഹകരിച്ച വിദ്യാർഥികൾക്കും രക്ഷിതാക്കൾക്കും അധ്യാപകർക്കും അദ്ദേഹം നന്ദി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഈ വർഷത്തെ പരീക്ഷാ പേ ചർച്ചയോടുള്ള ആവേശം അസാധാരണമാണ്. ലക്ഷക്കണക്കിന് ആളുകൾ അവരുടെ വിലയേറിയ ഉൾക്കാഴ്ചകളും അനുഭവങ്ങളും പങ്കിട്ടു. പങ്കെടുത്ത എല്ലാ വിദ്യാർത്ഥികൾക്കും രക്ഷിതാക്കൾക്കും അധ്യാപകർക്കും ഞാൻ നന്ദി പറയുന്നു.
-ND-
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 194 .12 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 194 .12 കോടി  കടന്നു. 2,47,70 ,416 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.44 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 25 ,782 പേരാണ്. ഇത് ആകെ രോഗബാധിതരുടെ 0.06 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,779 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,30 ,852 ആയി. ദേശീയ രോഗമുക്തി നിരക്ക് 98.73%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 4 ,518 പേർക്കാണ്.
കഴിഞ്ഞ 24 മണിക്കൂറിൽ 2 ,78 ,059 പരിശോധനകൾ നടത്തി. 85.29 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.91 ശതമാനമാണ്. പ്രതിദിന രോഗസ്ഥിരീകരണ നിരക്ക് 1 .62 ശതമാനമാണ്.
(Visitor Counter : 97
വനിതാ, ശിശു വികസന മന്ത്രാലയം
പ്രധാനമന്ത്രി മാതൃ വന്ദന യോജനക്ക് കേരളത്തില് 3,24,069 ഗുണഭോക്താക്കള്;രാജ്യത്താകെ ഒരുകോടി പേര് പദ്ധതിയില് ചേര്ന്നു
ഗര്ഭിണികള്ക്കുംമുലയൂട്ടുന്ന അമ്മമാര്ക്കും വേണ്ടിയുള്ളകേന്ദ്ര ഗവണ്മെന്റിന്റെ മുന്നിര പദ്ധതിയായ പ്രധാനമന്ത്രി മാതൃ വന്ദന യോജന  ക്ക് കേരളത്തില് 3,24,069 ഗുണഭോക്താക്കള്. രാജ്യത്താകമാനം ഇതുവരെ 1,00,11,200ഗുണഭോക്താക്കള്പദ്ധതിയില് ചേര്ന്നു.ഗുണഭോക്താക്കള്ക്ക്വിതരണംചെയ്തതുക 4,000 കോടിരൂപകവിഞ്ഞു.
മധ്യപ്രദേശ്, ആന്ധ്രാപ്രദേശ്, ഹിമാചല് പ്രദേശ്, ദാദ്ര, നഗര് ഹാവേലി, രാജസ്ഥാന് എന്നിവയാണ് പിഎംഎംവിവൈ മികച്ച രീതിയില് നടപ്പാക്കിയരാജ്യത്തെ അഞ്ച് സംസ്ഥാന-കേന്ദ്രഭരണ പ്രദേശങ്ങള്. ഒഡീഷയുംതെലങ്കാനയുംഇതുവരെ പദ്ധതി നടപ്പാക്കിയിട്ടില്ല. പദ്ധതി വേഗത്തില് നടപ്പാക്കുന്നതിനുള്ള കര്മ്മപദ്ധതിതയ്യാറാക്കുന്നതിനായി വനിതാ-ശിശുവികസന മന്ത്രാലയംഗുവാഹത്തി, ജയ്പൂര്, ചണ്ഡിഗഢ്എന്നിവിടങ്ങളിലെസംസ്ഥാന ഉദ്യോഗസ്ഥര്ക്കായിഅടുത്തിടെ പ്രാദേശികശില്പശാലകള്സംഘടിപ്പിച്ചിരുന്നു.
മെച്ചപ്പെട്ട പോഷകആവശ്യങ്ങള് നിറവേറ്റുന്നതിനും, വേതനനഷ്ടം ഭാഗികമായി നികത്തുന്നതിനുമായിഗര്ഭിണികള്ക്ക്അവരുടെ ബാങ്ക്അക്കൗണ്ടില് ധനസഹായം ഉറപ്പാക്കുന്ന നേരിട്ടുള്ള ആനുകൂല്യകൈമാറ്റ  പദ്ധതിയാണ് പിഎംഎംവിവൈ. 2017 ജനുവരി ഒന്നുമുതലാണ് പദ്ധതി പ്രാബല്യത്തില്വന്നത്. പദ്ധതി പ്രകാരം, ഗര്ഭിണികളായസ്ത്രീകള്ക്കുംമുലയൂട്ടുന്ന അമ്മമാര്ക്കും 50000 രൂപ ധനസഹായംലഭിക്കും. മൂന്ന്തവണകളായാണ് 5,000 രൂപ ലഭിക്കുക. ഗര്ഭാവസ്ഥയുടെ നേരത്തെയുള്ളരജിസ്ട്രേഷന്, ആന്റി-നേറ്റല്ചെക്ക്-അപ്പ്, കുഞ്ഞിന്റെ ജനന രജിസ്ട്രേഷന്, കുടുംബത്തിന്റെആദ്യത്തെ ജീവനുള്ളകുഞ്ഞിന് പ്രതിരോധ കുത്തിവയ്പ്പ് പൂര്ത്തിയാക്കല് എന്നിവയാണത്. അര്ഹരായഗുണഭോക്താക്കള്ക്ക് ജനനി സൂരക്ഷ യോജന  പ്രകാരംഒരുസ്ത്രീക്ക്ശരാശരിഒരു 6,000രൂപയുടെ ആനുകൂല്യവുംലഭിക്കും. പദ്ധതിയുടെ നടത്തിപ്പ്വെബ്അധിഷ്ഠിതസോഫ്റ്റ്വെയര് ആപ്ലിക്കേഷനായ പിഎംഎംവിവൈ-സിഎഎസ്വഴി,കേന്ദ്ര-സംസ്ഥാന ഗവണ്മെന്റുകള്സൂക്ഷ്മമായിപരിശോധിക്കുന്നു.
സംസ്ഥാനാടിസ്ഥാനത്തില്ഈ പദ്ധതി പ്രയോജനപ്പെടുത്തിയഗര്ഭിണികളുടെയുംമുലയൂട്ടുന്ന അമ്മമാരുടെയും എണ്ണം താഴെ
സംസ്ഥാനം / കേന്ദ്രഭരണ പ്രദേശം ഗുണഭോക്താക്കള്
ആന്ഡമാന് നിക്കോബാര്ദ്വീപുകള് 3,589
ആന്ധ്രാപ്രദേശ് 6,85,334
അരുണാചല് പ്രദേശ് 7,962
അസം 2,79,664
ബിഹാര് 5,41,974
ചണ്ഡീഗഢ് 13,164
ഛത്തീസ്ഗഢ് 2,51,144
ദാദ്രയും നഗര് ഹവേലിയും 4,328
ദാമനും ഡിയുവും 2,095
ഡല്ഹി 1,05,391
ഗോവ 9,833
ഗുജറാത്ത് 4,90,969
ഹരിയാന 3,01,096
ഹിമാചല് പ്രദേശ് 1,07,269
ജമ്മു കാശ്മീര് 91,649
ഝാര്ഖണ്ഡ് 2,48,012
കര്ണാടക 5,67,536
കേരളം 3,24,069
ലക്ഷദ്വീപ് 493
മധ്യപ്രദേശ് 12,51,714
മഹാരാഷ്ട്ര 9,87,467
മണിപ്പൂര് 18,087
മേഘാലയ 10,389
മിസോറം 13,953
നാഗാലാന്ഡ് 9,217
പുതുച്ചേരി 11,018
പഞ്ചാബ് 1,92,049
രാജസ്ഥാന് 8,35,630
സിക്കിം 5,089
തമിഴ്നാട് 2,81,397
ത്രിപുര 39,328
ഉത്തര്പ്രദേശ് 17,79,558
ഉത്തരാഖണ്ഡ് 87,718
പശ്ചിമ ബംഗാള് 4,53,010
രാജ്യമാകെമൊത്തം 1,00,11,200
GK/ND
(
പ്രധാനമന്ത്രിയുടെ ഓഫീസ്
ഇന്ത്യയുടെ ജി-20 അധ്യക്ഷപദവിക്കു പിന്തുണയറിയിച്ച രാഷ്ട്രത്തലവന്മാർക്കു നന്ദി അറിയിച്ച് പ്രധാനമന്ത്രി
ഇന്ത്യയുടെ ജി-20 അധ്യക്ഷപദത്തിനു പിന്തുണയറിയിച്ച ഫ്രഞ്ച് പ്രസിഡന്റ് ഇമ്മാനുവൽ മാക്രോണിനു പ്രധാനമന്ത്രി നരേന്ദ്ര മോദി നന്ദി പറഞ്ഞു.
ഫ്രഞ്ച് പ്രസിഡന്റിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തതിങ്ങനെ: എന്റെ പ്രിയ സുഹൃത്ത് ഇമ്മാനുവൽ മാക്രോണിനു നന്ദി! ഇന്ത്യയുടെ ജി-20 അധ്യക്ഷപദവിയുടെ കാലയളവിൽ മാനവരാശിയെയാകെ ബാധിക്കുന്ന വിഷയങ്ങളിൽ ലോകത്തിന്റെ ശ്രദ്ധ കേന്ദ്രീകരിക്കാൻ ഞങ്ങൾ പ്രവർത്തിക്കുമ്പോൾ, താങ്കളോടും കൂടിയാലോചിക്കാൻ ഞാൻ ആഗ്രഹിക്കുകയാണ്.
ജപ്പാൻ പ്രധാനമന്ത്രി ഫ്യൂമിയോ കിഷിദ പ്രധാനമന്ത്രി മോദിയെ അഭിനന്ദിച്ചു കുറിച്ച ട്വീറ്റിനു മറുപടിയായി അദ്ദേഹം ട്വീറ്റ് ചെയ്തതിങ്ങനെ:
താങ്കളുടെ ഐക്യദാർഢ്യം ഏറെ പ്രാധാന്യമർഹിക്കുന്നു. ആഗോളക്ഷേമത്തിനു ജപ്പാൻ വളരെയധികം സംഭാവനയേകിയിട്ടുണ്ട്. വിവിധ മേഖലകളിലെ ജപ്പാന്റെ വിജയങ്ങളിൽനിന്നു തുടർന്നും ലോകം പാഠങ്ങൾ ഉൾക്കൊള്ളുമെന്ന് എനിക്കുറപ്പുണ്ട്.ഇന്ത്യയുടെ ജി-20 അധ്യക്ഷപദവിയിൽ ആശംസകളറിയിച്ച സ്പെയിൻ പ്രധാനമന്ത്രി പെഡ്രോ സാഞ്ചസിനു പ്രധാനമന്ത്രി മോദി നന്ദി രേഖപ്പെടുത്തി. ശ്രീ മോദിയുടെ ട്വീറ്റ് ഇങ്ങനെ: താങ്കളുടെ നല്ല വാക്കുകൾക്കു നന്ദി. വരുംതലമുറയ്ക്കായി മെച്ചപ്പെട്ട ഭൂമി സമ്മാനിക്കുന്നതിനു വർത്തമാനകാല വെല്ലുവിളികൾ ലഘൂകരിക്കാൻ കൂട്ടായ പ്രവർത്തനങ്ങൾ സംബന്ധിച്ച താങ്കളുടെ കാഴ്ചപ്പാടുകളോടു പൂർണമായും യോജിക്കുന്നു.
യൂറോപ്യൻ കൗൺസിൽ പ്രസിഡന്റ് ചാൾസ് മിഷേലിന്റെ അഭിനന്ദനസന്ദേശത്തിന് മറുപടിയായി, ആശംസകൾക്കു നന്ദി പറഞ്ഞു ശ്രീ മോദിയുടെ ട്വീറ്റ്: വളരെ നന്ദി ചാൾസ് മിഷേൽ. ആഗോളനന്മയുടെ മുന്നോട്ടുള്ള പ്രയാണത്തിനുള്ള കൂട്ടായ പ്രവർത്തനങ്ങളിൽ താങ്കളുടെ സജീവപങ്കാളിത്തവും പ്രതീക്ഷിക്കുന്നു.
യുടെ ജി-20 അധ്യക്ഷപദവിക്കു പിന്തുണയറിയിച്ച യുഎസ് പ്രസിഡന്റ് ജോ ബൈഡനു പ്രധാനമന്ത്രി നന്ദി പറഞ്ഞു. യുഎസ് പ്രസിഡന്റിന്റെ ട്വീറ്റിനു മറുപടിയായി പ്രധാനമന്ത്രി കുറിച്ചതിങ്ങനെ: വളരെ നന്ദി. താങ്കളുടെ വിലയേറിയ പിന്തുണ ഇന്ത്യയുടെ ജി-20 അധ്യക്ഷപദവിക്കു കരുത്തേകും. മികച്ച ഭൂമി കെട്ടിപ്പടുക്കുന്നതിനു നാമെല്ലാം കൈകോർത്തു പ്രവർത്തിക്കേണ്ടത് ഏറെ പ്രാധാന്യമർഹിക്കുന്നു.
ആരോഗ്യ, കുടുംബക്ഷേമ മന്ത്രാലയം
നിപ വൈറസ്രോഗത്തിനെതിരെകേരളത്തിന് എല്ലാ പിന്തുണയും നല്കും ; കേന്ദ്ര ആരോഗ്യ മന്ത്രി ഡോ. ഹര്ഷ് വര്ദ്ധന്
സംസ്ഥാന ആരോഗ്യമന്ത്രി കെ.കെ.ശൈലജകേന്ദ്ര മന്ത്രിയുമായികൂടിക്കാഴ്ച നടത്തി
നിപ വൈറസ്രോഗത്തിനെതിരെകേരളത്തിന് എല്ലാ പിന്തുണയുംനല്കുമെന്ന്കേന്ദ്രആരോഗ്യ മന്ത്രി ഡോ. ഹര്ഷ് വര്ദ്ധന്വ്യക്തമാക്കി. ന്യൂഡല്ഹിയില്തന്നെ സന്ദര്ശിച്ച സംസ്ഥാന ആരോഗ്യമന്ത്രി കെ.കെ. ശൈലജയുമായി നടന്ന ചര്ച്ചയിലാണ്അദ്ദേഹം ഈ ഉറപ്പ് നല്കിയത്. സ്ഥിതിഗതികള്തുടര്ച്ചയായിവിലയിരുത്തുന്നുണ്ടെന്നുംകേന്ദ്രമന്ത്രി അറിയിച്ചു.
(നിപ വൈറസ്രോഗ ബാധയുടെനിലവിലെസ്ഥിതിയെക്കുറിച്ചും,രോഗനിയന്ത്രണം, രോഗപ്രതിരോധം എന്നിവസംസ്ഥാനം കൈകാര്യംചെയ്തതിനെക്കുറിച്ചുംഇരുവരും ചര്ച്ച ചെയ്തു.
ആരോഗ്യമന്ത്രാലയത്തിന്റെയും, ഇന്ത്യന് കൗണ്സില്ഓഫ്മെഡിക്കല്റിസര്ച്ചിന്റെയുംകീഴിലുളളവിദഗ്ധസംഘം നേരത്തെ തന്നെ കേരളത്തിലെത്തി നിപ വൈറസ്രോഗബാധയുടെ നിരീക്ഷണത്തിന് നേതൃത്വം നല്യിരുന്നു.
നിപ വൈറസ്സ്ഥിരീകരിച്ച്ചികിത്സയിലുള്ളത്ഒരാള്മാത്രമാണ്. പുതിയകേസുകള്ഇതുവരെയുംറിപ്പോര്ട്ട്ചെയ്തിട്ടില്ല. നിരീക്ഷണത്തിലുണ്ടായിരുന്ന ഏഴ് പേര്ക്ക് നിപ വൈറസ്രോഗ ബാധ ഇല്ലെന്ന്സ്ഥിരീകരിച്ചിട്ടുണ്ട്.
ND MRD– 314
പ്രധാനമന്ത്രിയുടെ ഓഫീസ്
ലോക ആന ദിനത്തിൽ ആന സംരക്ഷണ പ്രവർത്തകരുടെ ശ്രമങ്ങളെ പ്രധാനമന്ത്രി അഭിനന്ദിച്ചു; കഴിഞ്ഞ 8 വർഷത്തിനിടെ ആന സംരക്ഷണ കേന്ദ്രങ്ങളുടെ എണ്ണത്തിൽ വർധനവുണ്ടായതിൽ പ്രധാനമന്ത്രി സന്തോഷം പ്രകടിപ്പിച്ചു
ലോക ആന ദിനത്തിൽ ആന സംരക്ഷണ പ്രവർത്തകരുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. കഴിഞ്ഞ 8 വർഷത്തിനിടെ ആന സങ്കേതങ്ങളുടെ എണ്ണം വർധിച്ചതിൽ പ്രധാനമന്ത്രി സന്തോഷം പ്രകടിപ്പിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
ആനയെ സംരക്ഷിക്കാനുള്ള ഞങ്ങളുടെ പ്രതിജ്ഞാബദ്ധത ആവർത്തിക്കുന്നു. ലോക ആന ദിനത്തിൽ. ഏഷ്യൻ ആനകളിൽ 60 ശതമാനവും ഇന്ത്യയിലാണ് എന്നറിയുമ്പോൾ നിങ്ങൾക്ക് സന്തോഷമാകും. കഴിഞ്ഞ 8 വർഷത്തിനിടെ ആന സംരക്ഷണ കേന്ദ്രങ്ങളുടെ എണ്ണം വർദ്ധിച്ചു. ആനകളെ സംരക്ഷിക്കുന്നതിൽ ഏർപ്പെട്ടിരിക്കുന്ന എല്ലാവരെയും ഞാൻ അഭിനന്ദിക്കുന്നു.
"മനുഷ്യ-മൃഗ സംഘർഷം കുറയ്ക്കുന്നതിനും പ്രാദേശിക സമൂഹങ്ങളെയും അവരുടെ പരമ്പരാഗത ജ്ഞാനത്തെയും സമന്വയിപ്പിക്കുന്നതിനും പരിസ്ഥിതി അവബോധം വളർത്തിയെടുക്കുന്നതിനും ഇന്ത്യയിൽ നടക്കുന്ന വലിയ ശ്രമങ്ങളുടെ പശ്ചാത്തലത്തിലാണ് ആന സംരക്ഷണത്തിലെ വിജയങ്ങളെ വീക്ഷിക്കേണ്ടത്."
ആരോഗ്യ, കുടുംബക്ഷേമ മന്ത്രാലയം
ദേശീയ പോളിയോ പ്രതിരോധ ദിനം ഈ മാസം 31 ലേക്ക് മാറ്റി ; തുള്ളിമരുന്ന് വിതരണം രാഷ്ട്രപതി ഉദ്ഘാടനം ചെയ്യും
ഈ മാസം 16 ന് നടത്താന് നിശ്ചയിച്ചിരുന്ന പോളിയോ പ്രതിരോധ ദിനം 31 ലേക്ക്  പുനഃക്രമീകരിച്ചു. 30-ാം തീയതി  രാഷ്ട്രപതി ഭവനില് ഏതാനും കുഞ്ഞുങ്ങള്ക്ക് പോളിയോ തുള്ളിമരുന്ന് നല്കിക്കൊണ്ട് രാഷ്ട്രപതി ശ്രീ രാംനാഥ് കോവിന്ദ് ദേശീയ പ്രതിരോധ ദിനം ഉദ്ഘാടനം ചെയ്യും.
രാജ്യത്തൊട്ടാകെയുള്ള കോവിഡ് -19 വാക്സിന്റെ വിതരണോദ്ഘാടനം ഈ മാസം 16 ന് ശനിയാഴ്ച നടത്തുന്നതിനാലാണ് പോളിയോ തുള്ളിമരുന്ന് വിതരണം പുനഃക്രമീകരിച്ചത്.
മന്ത്രിസഭ
ആന്ധ്രാപ്രദേശില് കേന്ദ്ര ഗോത്രവര്ഗ സര്വകലാശാല ആരംഭിക്കുന്നതിനായി കേന്ദ്ര സര്വകലാശാലാ നിയമം 2009 ഭേദഗതി ചെയ്യുന്നതിനു മന്ത്രിസഭയുടെ അനുമതി
ലെ പതിമൂന്നാമതു പട്ടികയിലെ വ്യവസ്ഥ പ്രകാരം വിഴിയനഗരം ജില്ലയിലെ റെല്ലി ഗ്രാമത്തില് 'ആന്ധ്രാപ്രദേശിന്റെ കേന്ദ്ര ഗോത്രവര്ഗ സര്വകലാശാല' സ്ഥാപിക്കും. ഇതിനുള്ള ആദ്യഘട്ടച്ചെലവിലേക്കായി 420 കോടി രൂപ നീക്കിവെക്കുന്നതിനും മന്ത്രിസഭ അംഗീകാരം നല്കി.
രാജ്യരക്ഷാ മന്ത്രാലയം
2021 ലെ റിപ്പബ്ലിക് ദിന പുരസ്കാരങ്ങൾ യുവജനകാര്യ-കായിക മന്ത്രാലയ സഹമന്ത്രി ശ്രീ കിരൺ റിജിജു വിതരണം ചെയ്തു
ന്യൂഡൽഹി, ജനുവരി 28, 2021
2021 ലെ റിപ്പബ്ലിക് ദിനാഘോഷങ്ങളിൽ പങ്കെടുത്തവർക്കുള്ള പുരസ്കാരങ്ങൾ യുവജനകാര്യ-കായിക മന്ത്രാലയ സഹമന്ത്രി ശ്രീ കിരൺ റിജിജു ന്യൂഡൽഹിയിൽ 2021 ജനുവരി 28 ന് വിതരണം ചെയ്തു.
പരേഡിൽ പ്രദർശിപ്പിക്കപ്പെട്ട 32 നിശ്ചല ദൃശ്യങ്ങളിൽ ഏറ്റവും മികച്ചതിനുള്ള പുരസ്കാരം ഉത്തർപ്രദേശിന് ലഭിച്ചു. സംസ്ഥാന/കേന്ദ്രഭരണ പ്രദേശങ്ങളിൽ നിന്ന് 17 ഉം, വിവിധ മന്ത്രാലയങ്ങൾ, വകുപ്പുകൾ, അർദ്ധ സൈനിക വിഭാഗങ്ങൾ എന്നിവയിൽനിന്ന് ഒൻപതും, പ്രതിരോധ മന്ത്രാലയത്തിൽ നിന്ന് ആറും നിശ്ചലദൃശ്യങ്ങൾ ആണ് പരേഡിൽ ഉൾപ്പെടുത്തിയിരുന്നത്. അയോധ്യ: ഉത്തർപ്രദേശിന്റെ സാംസ്കാരിക പൈതൃകം എന്ന വിഷയത്തെ ആസ്പദമാക്കിയാണ് ഉത്തർപ്രദേശ് തങ്ങളുടെ നിശ്ചലദൃശ്യം തയ്യാറാക്കിയത്. മികച്ച നിശ്ചലദൃശ്യങ്ങൾക്കുള്ള രണ്ടും മൂന്നും പുരസ്കാരങ്ങൾ യഥാക്രമം ത്രിപുരയും, ഉത്തരാഖണ്ഡും നേടി.
വിവിധ മന്ത്രാലയങ്ങൾ, വകുപ്പുകൾ, അർധസൈനിക വിഭാഗങ്ങൾ എന്നിവയുടെ വിഭാഗത്തിൽ സ്വാശ്രയ ഭാരത പ്രചരണം: കോവിഡ്, എന്നത് പ്രമേയമാക്കി ജൈവസാങ്കേതികവിദ്യ വകുപ്പ് തയ്യാറാക്കിയ നിശ്ചല ദൃശ്യത്തിനാണ് പുരസ്കാരം.
അനശ്വര സൈനികൻ  എന്ന പ്രമേയം അടിസ്ഥാനമാക്കി കേന്ദ്ര പൊതുമരാമത്ത് വകുപ്പ് ഒരുക്കിയ നിശ്ചല ദൃശ്യത്തിനു സായുധ സേനകളിലെ വീര യോദ്ധാക്കൾക്കുള്ള ആദരസൂചകമായി പ്രത്യേക പുരസ്കാരവും ലഭിച്ചു.
ന്യൂഡൽഹിയിലെ മൗണ്ട് അബു പൊതുവിദ്യാലയം, വിദ്യാഭാരതി സ്കൂൾ രോഹിണി എന്നിവിടങ്ങളിലെ വിദ്യാർത്ഥികൾക്ക് മികച്ച സാംസ്കാരിക പ്രകടനത്തിനുള്ള പുരസ്കാരവും ശ്രീ റിജിജു കൈമാറി.
റിപ്പബ്ലിക് ദിന പരേഡിൽ പങ്കെടുത്ത നിരവധി കലാകാരൻമാരും വിദ്യാർത്ഥികളും ചടങ്ങിൽ സന്നിഹിതരായിരുന്നു
(Visitor Counter : 1377
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
6G സാങ്കേതികവിദ്യ
 രൂപീകരിച്ചു. 6G സാങ്കേതിക വിദ്യ നടപ്പാക്കുന്നതിന്റെ രൂപരേഖയും പ്രവർത്തന പദ്ധതികളും TIG-6G വികസിപ്പിക്കും.
ബഹുവിഷയ നൂതന പരിഹാരങ്ങൾ, ബഹുമുഖ പുതു തലമുറ നെറ്റ്വർക്ക്, ഭാവി ആവശ്യങ്ങൾക്കുള്ള സ്പെക്ട്രം, ഉപകരണങ്ങൾ, അന്താരാഷ്ട്ര തലത്തിലെ നിലവാര നിർണ്ണയം, ഗവേഷണ-വികസനത്തിനായുള്ള നിക്ഷേപം എന്നിവയ്ക്കായി വ്യാവസായിക മേഖല, പഠന മേഖല, ഗവേഷണ വികസന മേഖല, ഗവൺമെന്റ് എന്നിവയുടെ പങ്കാളിത്തത്തോടെ ആറ് നിയുക്ത സംഘങ്ങൾ TIG-6G രൂപീകരിച്ചിട്ടുണ്ട്. 6G വികസനത്തിനുള്ള അന്താരാഷ്ട്ര വാര്ത്താപ്രക്ഷേപണ സംഘടനയുടെ  പ്രവർത്തനങ്ങൾക്ക് ഇന്ത്യയും കാര്യമായ സംഭാവന നൽകിവരുന്നു.
ഇന്ന് ലോക് സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിലാണ് വാർത്താവിനിമയ സഹമന്ത്രി ശ്രീ ദേവുസിൻഹ് ചൗഹാൻ ഇക്കാര്യം അറിയിച്ചത്.
പ്രധാനമന്ത്രിയുടെ ഓഫീസ്
ഛത്തീസ്ഗഡിലെ ബലോദബസാർ-ഭട്ടപാര ജില്ലയിലുണ്ടായ അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ദുരന്തത്തിനിരയായവർക്ക് പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
ഛത്തീസ്ഗഡിലെ ബലോദബസാർ-ഭട്ടപാര ജില്ലയിലുണ്ടായ റോഡപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഛത്തീസ്ഗഡിലെ ബലോദബസാർ-ഭടപര ജില്ലയിൽ വാഹനാപകടത്തിൽ മരിച്ചവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  നിന്ന് ധനസഹായവും ശ്രീ മോദി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
“ഛത്തീസ്ഗഡിലെ ബലോദബസാർ-ഭട്ടപാര ജില്ലയിലുണ്ടായ അപകടത്തിൽ ജീവൻ നഷ്ടപ്പെട്ടതിൽ വേദനയുണ്ട്. മരിച്ചവരുടെ കുടുംബങ്ങൾക്ക് അനുശോചനം. പരിക്കേറ്റവർ ഉടൻ സുഖം പ്രാപിക്കട്ടെ: പ്രധാനമന്ത്രി നരേന്ദ്രമോദി"
" ബലോദബസാർ-ഭടപര ജില്ലയിലെ അപകടത്തിൽ മരിച്ച ഓരോ വ്യക്തിയുടെയും അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ നൽകും. പരിക്കേറ്റവർക്ക് അൻപതിനായിരം രൂപ വീതവും നൽകും : പ്രധാനമന്ത്രി നരേന്ദ്രമോദി"
-ND-
(
പ്രധാനമന്ത്രിയുടെ ഓഫീസ്
ഗുജറാത്ത് മുൻ മന്ത്രി ശ്രീ ഭാഗുഭായ് പട്ടേലിന്റെ നിര്യാണത്തിൽ പ്രധാനമന്ത്രിയുടെ അനുശോചനം
ഗുജറാത്ത് മുൻ മന്ത്രി ശ്രീ ഭാഗുഭായ് പട്ടേലിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പൊതുസേവനരംഗത്ത് ശ്രീ പട്ടേലിന്റെ സംഭാവനകൾ എക്കാലവും സ്മരിക്കപ്പെടുമെന്ന് പ്രധാനമന്ത്രി പറഞ്ഞു.
പ്രധാനമന്ത്രി ട്വീറ്റ് ചെയ്തു:
"ഗുജറാത്ത് മുൻ മന്ത്രി ശ്രീ ഭാഗുഭായ് പട്ടേലിന്റെ വിയോഗത്തിൽ ഞങ്ങൾ ദുഃഖിതരാണ്. പൊതുസേവനരംഗത്ത് അദ്ദേഹത്തിന്റെ സംഭാവനകൾ എന്നും സ്മരിക്കപ്പെടും. അദ്ദേഹത്തിന്റെ ആത്മശാന്തിയ്ക്കും, കുടുംബത്തിന്റെ സാന്ത്വനത്തിനും വേണ്ടി പ്രാർത്ഥിക്കുന്നു ...... . ഓം ശാന്തി."
ND
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 സംബന്ധിച്ച പുതിയ വിവരങ്ങള്
യഥാര്ത്ഥ രോഗമുള്ളവരുടെ 1.75 ഇരട്ടി രോഗവിമുക്തി നേടിയവര്
രോഗബാധിതരും രോഗവിമുക്തി നേടിയവരും തമ്മിലുള്ള വിടവ് രണ്ടുലക്ഷം
രോഗവിമുക്തി നേടിയവരുടെ ദേശീയ നിരക്ക് 62.09% മായി മെച്ചപ്പെട്ടു
കോവിഡ് -19 ബാധിതരില് നിന്നും രോഗവിമുക്തി നേടിയവരുടെ എണ്ണത്തില് 2,06,588 എന്ന തരത്തില് കുതിച്ചുചാടിക്കൊണ്ട് രാജ്യം സവിശേഷമായ നേട്ടം കൈവരിച്ചു. രോഗബാധിതരുടെ എണ്ണത്തിനെക്കാള് 1.75 ഇരട്ടി യാണ് രോഗവിമുക്തി നേടിയവരുടെ നിരക്ക്.
കഴിഞ്ഞ 24 മണിക്കൂറിനുള്ളില് 19,547 രോഗികളുടെ രോഗം ഭേദമായി, ഇതോടെ ഇന്നുവരെ രോഗം ഭേദമായവരുടെ ആകെ എണ്ണം 4,76,377 ആയി മാറി. വീടുകള് തോറുമുള്ള സമ്പര്ക്കം കണ്ടെത്തുക, നേരത്തെ രോഗം കണ്ടെത്തുക, ഏകാന്തവാസത്തിലാക്കുക, അതോടൊപ്പം കോവിഡ്-19 രോഗികളുടെ കാര്യക്ഷമമായ ചികിത്സാ പരിപാലനം തുടങ്ങി ശ്രദ്ധയോടെയുള്ള നിരീക്ഷണത്തിലൂടെയാണ് ഈ ഫലം കൈവരിക്കാന് കഴിഞ്ഞത്. നിലവില് 2,69,789 രോഗികളാണുള്ളത്, ഇവരെല്ലാം തന്നെ കാര്യക്ഷമമായ മെഡിക്കല് മേല്നോട്ടത്തിലുമാണ്.ഇന്ത്യയുടെ കോവിഡ് രോഗഭേദമായവരുടെ നിരക്കും സ്ഥിരതയോടെ വര്ദ്ധിക്കുകയാണ്. ഇന്ന് കോവിഡ്-19 രോഗികളുടെ രോഗവിമുക്തി നിരക്ക് 62.09% മായി മാറി. പൂര്ണ്ണമായി എണ്ണത്തിന്റെ അടിസ്ഥാനത്തില് മാത്രം ഇന്ത്യയെ മറ്റു രാജ്യങ്ങളുമായി താരതമ്യം ചെയ്യുന്നത് ഒരുപക്ഷേ നീതിയുക്തമായിരിക്കില്ല, ഇന്ത്യയില് ദശലക്ഷം ജനസംഖ്യയില് 195.5 രോഗബാധിതരാണുള്ളത്. ഇത് ലോകത്തിലെ ഏറ്റവും കുറഞ്ഞ നിരക്കാണ്. പരപ്രേരണയില്ലാതെ കണ്ടൈന്റ്മെന്റ്, ബഫര് സോണുകളുടെ രേഖപ്പെടുത്തലും അതിതീവ്രമായ പരിശോധനകളും കാലേക്കൂട്ടിയും സമയബന്ധിതവുമായ കണ്ടെത്തലും ചികിത്സാ മാനദണ്ഡങ്ങളോട് യോജിച്ചുനില്ക്കലും മികച്ച ഐ.സി.യു/ആശുപത്രി പരിപാലനങ്ങളും ഇന്ത്യയെ ലോകത്തെ ഏറ്റവും കുറഞ്ഞ മരണനിരക്കുകളില് ഒന്നായി സാക്ഷാത്കരിക്കുന്നതിന് സഹായിച്ചു. ദശലക്ഷം ജനസംഖ്യയില് ഇന്ത്യയിലെ 15.31 മരണനിരക്ക് എന്നത് ഇവിടുത്തെ മരണനിരക്കിനെ 2.75% ആക്കി മാറ്റി. അതേസമയം ആഗോളമായി ദശലക്ഷം ജനസംഖ്യയില് മരണനിരക്ക് 68.7 ആയാണ് നിലനില്ക്കുന്നത്. ദിനംപ്രതിയുള്ള പരിശോധനകളുടെ എണ്ണത്തിന്റെ വളര്ച്ചയിലും ഇന്ത്യയില് വര്ദ്ധനയാണ് കാണുന്നത്. കഴിഞ്ഞ 24 മണിക്കൂറിനുള്ളില് 2,67,061 സാമ്പിളുകളാണ് പരിശോധിച്ചത്. ഇന്നത്തെ ദിവസം വരെ 1,07,40,832 സാമ്പിളുകളാണ് കോവിഡ്-19 കണ്ടെത്തുന്നതിനായി രാജ്യത്ത് പരിശോധിച്ചത്.ആരോഗ്യ കുടുംബക്ഷേമ മന്ത്രാലയത്തിന്റെയും ഐ.സി.എം.ആറിന്റെയൂം മൂര്ത്തമായ പരിശ്രമങ്ങളുടെ ഫലമായി പരിശോധനാ ലാബ് ശൃംഖലകള് രാജ്യത്ത് നല്ലരീതിയില് വര്ദ്ധിപ്പിക്കുന്നതിന് സഹായിച്ചിട്ടുണ്ട്. ഗവണ്മെന്റ് മേഖലയിലെ 805 ലാബുകളും സ്വകാര്യമേഖലയിലെ 327 ലാബുകളും ഉള്പ്പെടെ 1132 ലാബുകളാണുള്ളത്. ഇവയുടെ വിശദാംശങ്ങള് ചുവടെ-റിയല് ടൈം ആര്.ടി. പി.സി.ആര് അധിഷ്ഠിത പരിശോധനാ ലാബുകള്: 603 - ട്രൂനാറ്റ് അധിഷ്ഠിത പരിശോധന ലാബുകള്: 435 - സി.ബി.എന്.എ.എ.ടി അധിഷ്ഠിത പരിശോധനാ ലാബുകള്: 94 കോവിഡ്-19വുമായി ബന്ധപ്പെട്ട സാങ്കേതിക പ്രശ്നങ്ങളും മാര്ഗ്ഗനിര്ദ്ദേശങ്ങളും നിര്ദ്ദേശങ്ങളും സംബന്ധിച്ച എല്ലാ ആധികാരികവും പുതിയതുമായ വിവരങ്ങള്ക്ക് ദയവുചെയ്ത് നിരന്തരമായ https://www.mohfw.gov.in/ and @MoHFW_INDIA.സന്ദര്ശിക്കുക.കോവിഡ്-19 മായി ബന്ധപ്പെട്ട സാങ്കേതിക സംശയങ്ങള്ക്ക് technicalquery.covid19[at]gov[dot]in എന്നതിലും മറ്റ് സംശയങ്ങള് ncov2019[at]gov[dot]in and @CovidIndiaSeva ഈ വിലാസത്തിലും അയക്കാം.കോവിഡ്-19മായി ബന്ധപ്പെട്ട ഏതെങ്കിലും സംശയങ്ങള്ക്ക് ദയവുചെയ്ത് ആരോഗ്യ കുടുംബക്ഷേമമന്ത്രാലയത്തിന്റെ 91-11-23978046 അല്ലെങ്കില് 1075  ഹെല്പ്പ്ലൈന് നമ്പറില് ബന്ധപ്പെടാം. സംസ്ഥാനങ്ങളുടെയും കേന്ദ്ര ഭരണപ്രദേശങ്ങളുടെയും കോവിഡ്-19 മായി ബന്ധപ്പെട്ട നമ്പറുകള്-https://www.mohfw.gov.in/pdf/coronvavirushelplinenumber.pdf ലഭിക്കും
രാജ്യരക്ഷാ മന്ത്രാലയം
ദേശീയ യുദ്ധ സ്മാരകത്തിൽ സ്കൂൾ ബാൻഡുകൾ വാദ്യമേളം അവതരിപ്പിക്കും
ന്യൂഡൽഹിയിലെ ദേശീയ യുദ്ധസ്മാരകത്തിൽ ഊഴമനുസരിച്ച് സ്കൂൾ ബാൻഡുകൾ പതിവായി വാദ്യമേളം അവതരിപ്പിക്കും. പ്രതിരോധ മന്ത്രാലയവും വിദ്യാഭ്യാസ മന്ത്രാലയവും സംയുക്തമായാണ് ഇത് സംബന്ധിച്ച തീരുമാനമെടുത്തത്. വിദ്യാഭ്യാസ മന്ത്രാലയവും ഡൽഹി സർക്കാരുമായി കൂടിയാലോചിച്ച് സ്കൂൾ ബാൻഡുകളുടെ പട്ടിക തയ്യാറാക്കാൻ വിദ്യാഭ്യാസ മന്ത്രാലയം CBSE - യോട് നിർദ്ദേശിച്ചു. ഇതോടെ സ്കൂൾ ബാൻഡുകൾക്ക് ദേശീയ യുദ്ധ സ്മാരകത്തിൽ പ്രകടനം നടത്താൻ അവസരമൊരുങ്ങും. ബാൻഡുകളുടെ സ്ഥലം, പ്രമേയങ്ങൾ, താളങ്ങൾ മുതലായവ ഡയറക്ടറേറ്റ് ഓഫ് നാഷണൽ വാർ മെമ്മോറിയൽ & മ്യൂസിയം, ഹെഡ്ക്വാർട്ടർ ഇന്റഗ്രേറ്റഡ് ഡിഫൻസ് സ്റ്റാഫ്  എന്നിവയുമായി ഏകോപിപ്പിച്ച് സ്മാരകത്തിന്റെ പവിത്രതയ്ക്ക് കോട്ടം തട്ടാത്ത വിധം തീരുമാനിക്കാം.
(NWM&M, HQ IDS-യുമായി സഹകരിച്ച്, പതിവ് പരിപാടിയെന്ന നിലയിൽ വാദ്യമേളം അവതരിപ്പിക്കാൻ സംസ്ഥാനങ്ങളിൽ നിന്നുള്ള ഓരോ സ്കൂൾ ബാൻഡിനെ വീതം തിരഞ്ഞെടുക്കാൻ വിദ്യാഭ്യാസ മന്ത്രാലയം അതത് സംസ്ഥാന/കേന്ദ്ര ഭരണ പ്രദേശങ്ങളിലെ വിദ്യാഭ്യാസ വകുപ്പുകളോട് അഭ്യർത്ഥിച്ചിട്ടുണ്ട്. പ്രതിരോധ മന്ത്രാലയത്തിന്റെ സഹകരണത്തോടെ സ്കൂളുകളെ ഏകോപിപ്പിക്കാനുള്ള ചുമതല CBSE യ്ക്ക് നിർവ്വഹിക്കും.
ദേശീയ യുദ്ധ സ്മാരകം രാഷ്ട്രത്തിന് സമർപ്പിച്ചതിന്റെ മൂന്നാം വാർഷികത്തിന് മുന്നോടിയായി 2022 ഫെബ്രുവരി 22 മുതൽ ദേശീയ യുദ്ധ സ്മാരകത്തിൽ സ്കൂൾ ബാൻഡുകളുടെ പ്രകടനം ആരംഭിക്കാൻ ഏകദേശ ധാരണയായിട്ടുണ്ട്.
സ്കൂൾ കുട്ടികളിൽ രാജ്യസ്നേഹം, കടമകൾ നിർവ്വഹിക്കാനുള്ള അർപ്പണബോധം, ധൈര്യം, ത്യാഗം എന്നീ മൂല്യങ്ങൾ വളർത്തിയെടുക്കുക എന്നതാണ് ഈ ഉദ്യമത്തിലൂടെ ലക്ഷ്യമിടുന്നത്.